text: Brøndby uden heppekor mod Sønderjyske
  25 marts 2013 kl. 14.02
  Brøndby kommer til at spille mod Sønderjyske uden sit faste heppekor på tribunerne. Kampen skal nemlig spilles uden tilskuere, har DIFs Appeludvalg afgjort i dag.
  DIFs Appeludvalg stadfæstede i dag DBUs afgørelse om, at Brøndby IF skal spille to hjemmekampe uden tilskuere. Afgørelsen har virkning fra i dag, så Brøndbys næste to hjemmekampe - 1. april mod AGF og 14. april mod Sønderjyske - skal spilles uden tilskuere.
  Brøndby IF blev 19. februar 2013 af DBU?s Appeludvalg bl.a. frataget retten til at spille to hjemmekampe med tilskuere. Det skete på baggrund af tilskuerurolighederne i forbindelse med pokalkampen mellem Brøndby og FCK den 28. november 2012.
  Kendelsen fastslår, at arrangerende fodboldklubber har et særdeles strengt ansvar for sikkerhed og orden.
  Foruden de to hjemmekampe uden tilskuere skal Brøndby betale en bøde på 150.000 kr.
  